laion/Wikipedia-Exotic huggingface dataset:
হাউজিং এন্ড বিল্ডিং রিসার্চ ইনস্টিটিউট

হাউজিং এন্ড বিল্ডিং রিসার্চ ইনস্টিটিউট হচ্ছে বাংলাদেশ সরকার এর অধীনস্থ গৃহায়ন ও গণপূর্ত মন্ত্রণালয় এর একটি স্বায়ত্তশাসিত সংস্থা। হাউজিং এন্ড বিল্ডিং রিসার্চ ইনস্টিটিউট আইন, ২০১৬ — পাসের মাধ্যমে প্রতিষ্ঠানটি চূড়ান্তভাবে প্রতিষ্ঠিত হয়। ইনস্টিটিউটে মোট ৩৩ জন গবেষণা গবেষণা কর্মী সহ ১৫৩ জন কর্মী রয়েছে। গবেষণা এবং উন্নয়ন কর্মসূচী সহ সমস্ত কার্যক্রম এখন নিম্নলিখিত বিভাগ এবং সেকশনে মাধ্যমে সম্পাদিত হচ্ছে: বিভাগ নির্মান ও কাঠামো বিভাগ মৃত্তিকা বিভাগ গৃহায়ন বিভাগ নির্মাণ উপকরণ বিভাগ সেকশন প্রশাসনিক ও হিসাব বিভাগ তথ্য এবং ডকুমেন্টেশন বিভাগ সম্প্রসারণ এবং প্রচার উইং প্রশিক্ষণ সেল স্বায়ত্বশাসিত প্রতিষ্ঠানে রূপ লাভ করে।, ১৯৬০ সালের নভেম্বর মাসে তদানীন্তন। "ইতিহাস— হাউজিং এন্ড বিল্ডিং রিসার্চ ইনস্টিটিউট"। hbri.portal.gov.bd। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৯।  "Inception workshop on promoting sustainable building held in capital"। The Daily Star (ইংরেজি ভাষায়)। ২০১৬-০৭-২৯। সংগ্রহের তারিখ ২০১৭-০৪-১৫।  "Govt okays 3 draft laws"। The Daily Star (ইংরেজি ভাষায়)। ২০১৭-০১-০২। সংগ্রহের তারিখ ২০১৭-০৪-১৫।  "হাউজিং এন্ড বিল্ডিং রিসার্চ ইনস্টিটিউট আইন অনুমোদন"। দৈনিক আমার সংবাদ। ১১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৯।
ইন্দিরা দেবী (রাজনীতিবিদ)

ইন্দিরা দেবী হলেন একজন ভারতীয় রাজনীতিবিদ যিনি রাষ্ট্রীয় লোকতান্ত্রিক পার্টির রাজনীতির সাথে যুক্ত। ২০১৮ সালে তিনি মেরতা থেকে রাজস্থান বিধানসভার সদস্য হিসেবে নির্বাচিত হয়েছিলেন। "Rajasthan Assembly Results 2018"। NDTV। সংগ্রহের তারিখ ৮ অক্টোবর ২০১৯।  "Rajasthan Assembly Election Results 2018: Constituency-wise full list of winners"। The Indian Express। সংগ্রহের তারিখ ৮ অক্টোবর ২০১৯।  "Rajasthan assembly results: Here is the full list of winners"। India Today। ১১ ডিসেম্বর ২০১৮। সংগ্রহের তারিখ ৮ অক্টোবর ২০১৯।
পুখরাজ গার্গ

পুখরাজ গার্গ হলেন একজন ভারতীয় রাজনীতিবিদ যিনি রাষ্ট্রীয় লোকতান্ত্রিক পার্টির রাজনীতির সাথে যুক্ত। ২০১৮ সালে তিনি ভোপালগড় থেকে রাজস্থান বিধানসভার সদস্য হিসেবে নির্বাচিত হয়েছিলেন। "Rajasthan Assembly Results 2018"। NDTV। সংগ্রহের তারিখ ৮ অক্টোবর ২০১৯।  "Rajasthan Assembly Election Results 2018: Constituency-wise full list of winners"। The Indian Express। সংগ্রহের তারিখ ৮ অক্টোবর ২০১৯।  "Rajasthan assembly results: Here is the full list of winners"। India Today। ১১ ডিসেম্বর ২০১৮। সংগ্রহের তারিখ ৮ অক্টোবর ২০১৯।
দিদিয়ে কেলোজ

দিদিয়ে কেলোজ (জন্ম ২৩ ফেব্রুয়ারি ১৯৬৬) একজন সুইজারল্যান্ডীয় জোতির্বিদ যিনি সূর্যের মত নক্ষত্রকে পরিভ্রমণকারী বহির্গ্রহ আবিষ্কারের জন্য পরিচিত। তিনি ২০১৯ সালে পদার্থবিজ্ঞানে নোবেল পুরস্কার লাভ করেছিলেন। ১৯৯৫ সালে যখন কেলোজ জেনেভা বিশ্ববিদ্যালয়ের পিএইচডি ছাত্র ছিলেন তখন তারা প্রথমবারের মত মূল অনুক্রম নক্ষত্র পরিভ্রমণকারী বহির্গ্রহ আবিষ্কার করেন। তারা সূর্যের মত নক্ষত্রকে পরিভ্রমণকারী বহির্গ্রহ আবিষ্কারের জন্য ২০১৯ সালে পদার্থবিজ্ঞানে নোবেল পুরস্কার লাভ করেন কেলোজ ৫১ পেগাসির বৃত্তীয় গতি ডপলার স্পেকট্রোস্কোপির সাহায্যে মেপে দেখেন ও ৪.২ দিন কক্ষীয় আবর্তনকাল বিশিষ্ট গ্রহ খোঁজার ইচ্ছা পোষণ করেন। তিনি নিজের দক্ষতা বাড়ানোর জন্য এ কাজে রত ছিলেন। তার আবিষ্কৃত গ্রহ ৫১ পেগাসি বির খুব অল্প কক্ষীয় পর্যায়কাল থাকার দরুন একে গ্রহ মানতে অপারগতা জানানো হলেও পরবর্তীতে একে গ্রহ বলে মেনে নেওয়া হয়। তিনি মিশেল মাইয়রের সাথে যুগ্মভাবে নতুন জ্যোতির্বিদ্যার যন্ত্র ও গবেষণার কলাকৌশল আবিষ্কারের জন্য বিবিভিএ ফাউন্ডেশন জ্ঞান সৈনিক পুরস্কার লাভ করেন। ২০১৭ সালে পদার্থবিজ্ঞানে উলফ পুরস্কার লাভ করেন। ২০১৯ সালে তিনি মিশেল মাইয়র ও জিম পিবলসের সাথে যৌথভাবে পদার্থবিজ্ঞানে নোবেল পুরস্কার লাভ করেন। "The Nobel Prize in Physics 2019"। Nobel Media AB। সংগ্রহের তারিখ ৮ অক্টোবর ২০১৯।  Overbye, Dennis (১২ মে ২০১৩)। "Finder of New Worlds"। The New York Times। সংগ্রহের তারিখ ১৩ মে ২০১৪।  Mayor, Michael; Queloz, Didier (১৯৯৫)। "A Jupiter-mass companion to a solar-type star"। Nature। 378 (6555): 355–359। ডিওআই:10.1038/378355a0। বিবকোড:1995Natur.378..355M।  Jerusalempost Wolf Prizes 2017
কঙ্গো (দ্ব্যর্থতা নিরসন)

কঙ্গো নামে আফ্রিকায় দুইটি রাষ্ট্র রয়েছে: কঙ্গো প্রজাতন্ত্র, কঙ্গো-ব্রাজাভিল নামেও পরিচিত। গণতান্ত্রিক কঙ্গো প্রজাতন্ত্র, কঙ্গো-কিনশাসা নামেও পরিচিত, পূর্ব নাম জায়ার। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
অ্যালেক্স টেইট

অ্যালেক্স রস টেইট (ইংরেজি: Alex Tait; জন্ম: ১৩ জুন, ১৯৭২) পাপারোয়া এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন অ্যালেক্স টেইট। ১৯৯৪-৯৫ মৌসুম থেকে ২০০০-০১ মৌসুম পর্যন্ত অ্যালেক্স টেইটের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে দূর্দান্ত খেলা উপহার দেন। হ্যামিল্টনের সেডন পার্কে অকল্যান্ড এইসেসের বিপক্ষে প্রথম ইনিংসে ৯/৪৮ পান। এ বোলিং পরিসংখ্যানটি নর্দার্ন ডিস্ট্রিক্টসের জন্যে রেকর্ডবিশেষ। খেলায় তিনি ১৩০ রান খরচায় ১৬ উইকেট পেয়েছিলেন। এছাড়াও, খেলার বোলিং পরিসংখ্যানটি নিউজিল্যান্ডের প্রথম-শ্রেণীর ক্রিকেটে সেরা হিসেবে পরিগণিত হয়। হক কাপ প্রতিযোগিতায় নর্থল্যান্ডের সদস্যরূপে খেলেছেন। মালয়েশিয়ার কুয়ালালামপুরে অনুষ্ঠিত ১৯৯৮ সালের কমনওয়েলথ গেমসে ক্রিকেটে অংশ নেন তিনি। সেমি-ফাইনালে দলটি অস্ট্রেলিয়ার কাছে শোচনীয়ভাবে পরাজিত হয়। তৃতীয় স্থান নির্ধারণী খেলায় শ্রীলঙ্কাকে পরাজিত করে ঐ প্রতিযোগিতায় তার দল ব্রোঞ্জপদক লাভ করেছিল। ১৯৯০-এর দশকের শেষদিকে নিউজিল্যান্ডের পক্ষে আন্তর্জাতিক পর্যায়ে অংশগ্রহণ করেছিলেন। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে ওডিআইয়ে অভিষেক ঘটে তার। ১৭ নভেম্বর, ১৯৯৯ তারিখে দিল্লিতে স্বাগতিক ভারতের বিপক্ষে সর্বশেষ ওডিআইয়ে অংশ নেন তিনি। "Most Wickets in an Innings for Northern Districts"। CricketArchive। সংগ্রহের তারিখ ১৬ মে ২০০৯।  "Fast and fiery Frederick"। ESPN Cricinfo। সংগ্রহের তারিখ ৭ ফেব্রুয়ারি ২০১৭।  শন টেইট পিটার কোম্যান এক টেস্টের বিস্ময়কারী অকল্যান্ড ক্রিকেট দল ১৯৯৮ কমনওয়েলথ গেমসে ক্রিকেট নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে অ্যালেক্স টেইট (ইংরেজি) ক্রিকেটআর্কাইভে অ্যালেক্স টেইট (সদস্যতা প্রয়োজনীয়) (ইংরেজি)
মুকুন্দিয়া জমিদার বাড়ি

মুকুন্দিয়া জমিদার বাড়ি বাংলাদেশ এর রাজবাড়ী জেলার রাজবাড়ী সদর উপজেলার মুকুন্দিয়া গ্রামে অবস্থিত এক ঐতিহাসিক জমিদার বাড়ি। জমিদার দ্বারকানাথ সাহা এই জমিদার বাড়িটি প্রতিষ্ঠা করেন। তিনি তার জমিদারী আমলে খুবই প্রভাবশালী একজন ব্যক্তি ছিলেন। তার মৃত্যুর পর তার ছেলে বাবার স্মৃতিস্বরূপ একটি মঠ নির্মাণ করেন। এছাড়াও বাবার মঠটির পাশাপাশি মায়ের স্মৃতিস্বরূপও একটি ছোট মঠ নির্মাণ করেন। "মুকুন্দিয়ায় জমিদারী ও স্মৃতিচিহ্ন মঠ!"। ৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২২।
কালীদহ বরদা বাবু জমিদার বাড়ি

কালীদহ বরদা বাবু জমিদার বাড়ি বাংলাদেশ এর ফেনী জেলার ফেনী সদর উপজেলার কালীদহ ইউনিয়নে অবস্থিত এক ঐতিহাসিক জমিদার বাড়ি। জমিদার বরদা প্রসন্ন দাস ফেনী সদর উপজেলার কালীদহ ইউনিয়নে ১৮৬০ শতকের দিকে এই জমিদার বাড়িটি প্রতিষ্ঠিত করেন। তিন তলা বিশিষ্ট বাড়িটি ইট, পাথর ও সুড়কি দিয়ে নির্মিত হয়েছিল। বর্তমানে বাড়িটি পরিত্যক্ত অবস্থায় আছে। "কালীদহ বরদা বাবু জমিদার বাড়ি!"। ১৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৪ মে ২০২২।
অম্বর রায়

অম্বর খিরিদ রায় (উচ্চারণ; ৫ জুন ১৯৪৫ - ১৯ সেপ্টেম্বর ১৯৯৭) তৎকালীন ব্রিটিশ ভারতের বাংলা প্রদেশের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিংয়ের পাশাপাশি উইকেট-রক্ষণে দক্ষতা দেখিয়েছেন অম্বর রায়। ১৯৬০-৬১ মৌসুম থেকে ১৯৭৭-৭৮ মৌসুম পর্যন্ত অম্বর রায়ের প্রথম-শ্রেণীর খেলোয়াড়ী জীবন চলমান ছিল। লড়াকু চিত্তের অধিকারী ছিলেন তিনি। তরুণ অবস্থায় অন্যতম প্রতিশ্রুতিশীল ব্যাটসম্যান হিসেবে পরিচয় পেয়েছিলেন। বামহাতে স্ট্রোকের ফুলঝুড়ি ছোটাতেন। রঞ্জী ট্রফিতে দূর্দান্ত প্রতাপে অংশ নেন। দুই দশকের অধিক সময় খেলেন। এ সময় তিনি বাংলা দলের সেরা বামহাতি ব্যাটসম্যান ছিলেন। জাতীয় দল থেকে উপেক্ষিত হলেও ষাট ও সত্তুরের দশকে বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। বেশ কয়েক বছর দলের শীর্ষস্থানীয় ব্যাটসম্যান ছিলেন। শুধুমাত্র রঞ্জি ট্রফিতেই ৪৯.৫৭ গড়ে ৩,৮১৭ রান তুলেছিলেন। প্রায় দুই দশকব্যাপী প্রথম-শ্রেণীর খেলোয়াড়ী জীবনে ১৮ সেঞ্চুরি সহযোগে ৪৩.১৫ গড়ে ৭,১৬৩ রান তুলেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন অম্বর রায়। ৩ অক্টোবর, ১৯৬৯ তারিখে নাগপুরে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৬৯ তারিখে কলকাতায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। নাগপুরে অভিষেক ঘটা খেলায় নিউজিল্যান্ডের বিপক্ষে প্রথম ইনিংসে ৪৮ রান তুলেছিলেন। এ ইনিংসে দশটি বাউন্ডারির মার ছিল। এ পর্যায়ে ফারুক ইঞ্জিনিয়ারের সাথে অষ্টম উইকেট জুটিতে ৭৩ রানের ইনিংস খেলেন। তাসত্ত্বেও, তার দল পরাজিত হয়েছিল। তবে, পরবর্তী খেলাগুলোয় তেমন সুবিধে করতে পারেননি। ঐ মৌসুমের শেষদিকে সফরকারী অস্ট্রেলিয়া দলের বিপক্ষে দিল্লি ও কলকাতা টেস্টে অংশ নেন। কলকাতায় নিজ শহরে ১৮ ও ১৯ রান তুলেছিলেন। এটিই তার সর্বশেষ টেস্টে অংশগ্রহণ ছিল। খেলাগুলোয় তেমন ভালোমানের রান সংগ্রহে ব্যর্থ হন। ফলশ্রুতিতে, দলের বাইরে রাখা হয়। এরপর আর তাকে আন্তর্জাতিক ক্রিকেটে অংশ নিতে দেখা যায়নি। ক্রিকেট খেলা থেকে অবসর গ্রহণের পর ১৫ বছর বাংলা দলের নির্বাচকমণ্ডলীর সদস্য হিসেবে দায়িত্ব পালন করেছেন। এ সময়েই সৌরভ গাঙ্গুলী’র ন্যায় সেরা খেলোয়াড় বাছাইয়ে ব্যাপক ভূমিকা রেখেছিলেন। এছাড়াও, ১৯৮৪ থেকে ১৯৮৬ সময়কালে জাতীয় দল নির্বাচকেরও দায়িত্বে ছিলেন। ভারতের অন্যতম সুপরিচিত উদ্বোধনী ব্যাটসম্যান পঙ্কজ রায়ের ভাইপো তিনি। জীবনের শেষদিকে ম্যালেরিয়া রোগে আক্রান্ত হন। অতঃপর ১৯ সেপ্টেম্বর, ১৯৯৭ তারিখে ৫২ বছর বয়সে কলকাতায় অম্বর রায়ের দেহাবসান ঘটে। [১] Cricinfo Scorecards: India Vs NZ 3–8 Oct. 1969 (Retrieved on 2009-06-27) [২] Cricinfo Scorecards:India Vs Australia 12–16 December 1969 (Retrieved on 2009-06-27) চেতন চৌহান এ. জি. মিল্খা সিং বাংলা ক্রিকেট দল ভারতীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে অম্বর রায় (ইংরেজি) ক্রিকেটআর্কাইভে অম্বর রায় (সদস্যতা প্রয়োজনীয়) (ইংরেজি)
সাঁইথিয়া জংশন রেলওয়ে স্টেশন

সাঁইথিয়া জংশন রেলওয়ে স্টেশন ভারতের অন্যতম প্রাচীন স্টেশনগুলির মধ্যে একটি এবং ভারতের পশ্চিমবঙ্গ রাজ্যের বীরভূম জেলার সাঁইথিয়া শহরকে রেল-পরিষেবা প্রদান করে। পূর্ব রেলওয়ের হাওড়া বিভাগের প্রশাসনিক নিয়ন্ত্রণে রয়েছে রেলওয়ে স্টেশনটি। সাঁইথিয়া জংশন স্টেশন সাঁইথিয়া জিআরপি থানার অধীনে রয়েছে। এই রেলস্টেশনে প্রতিদিন মোট ৫৪ টি ট্রেনের আগমন এবং ছাড় রয়েছে। সাঁইথিয়া জংশন বীরভূম জেলার তৃতীয় ব্যস্ততম রেলওয়ে স্টেশন। এই রেলওয়ে স্টেশনটি হাওড়া ডিডিশনের এন এস জি ৫ ক্যাটেগরির মধ্যে ব্যস্ততম রেলওয়ে স্টেশন এবং হাওড়া ডিডিশনের সমস্ত এন এস জি ক্যাটেগরির রেলওয়ে স্টেশনগুলির মধ্যে ষষ্ঠ ব্যস্ততম। এটি ৪ টি গুরুত্বপূর্ণ ট্রেনের উদ্ভব স্টেশন হিসাবেও কাজ করে। ১৮৫৯ সালের সেপ্টেম্বরে সাহেবগঞ্জ লুপের খানা-রাজমহল বিভাগের নির্মাণকাজ শেষ হয়েছিল। সাঁইথিয়া রেলস্টেশনের নির্মাণ কাজ পুরো রেল লাইনটি তৈরির অংশ হিসাবে করা হয়েছিল এবং ওই বছরই সাঁইথিয়া রেলওয়ে স্টেশনের সূচনা। এই স্টেশন থেকে প্রথম যাত্রীবাহী ট্রেন যাত্রা শুরু ১৮৫৯ সালের ১ সেপ্টেম্বর। ১৮৬০ সালের ৪ জুলাই হাওড়া থেকে খানা জংশন হয়ে থেকে রাজমহল পর্যন্ত ট্রেন যাত্রার সূচনা হয়। অন্ডাল – সাঁইথিয়া শাখা লাইনটি ১৯১৩ সালে নির্মিত হয়েছিল। সাঁইথিয়া রেলস্টেশনের সুযোগ-সুবিধার মধ্যে রয়েছে প্রথম শ্রেণীর ও দৃতীয় শ্রেণীর ওয়েটিং রুম, চলমান সিড়ি, দুটি ওভার ব্রিজ, ডিজিটাল ঘড়ি, সিসিটিভি ক্যামেরা, প্রসাধন এবং বুকস্টল। ২০১৮ সাল পর্যন্ত সাঁইথিয়া রেলওয়ে স্টেশনে অনেকগুলি মালগুদাম ছিল। বর্তমানে তা রেলওয়ে সাইডিং হিসাবে ব্যবহৃত হয় রেকে মাল লোড ও আনলোড করার জন্য। https://indiarailinfo.com/departures/sainthia-junction-snt/438 https://www.anandabazar.com/district/purulia-birbhum-bankura/problems-of-sainthia-junction-station-1.337567 http://wbpolice.gov.in/wbp/Common/WBP_Railways_New.aspx https://indiarailinfo.com/departures/sainthia-junction-snt/438 https://indiarailinfo.com/arrivals/sainthia-junction-snt/438 https://indiarailinfo.com/departures/sainthia-junction-snt/438 George Huddleston (১৯০৬)। History of the East Indian Railway। পৃষ্ঠা 28। ওসিএলসি 12170712।  Rao, M.A. (১৯৮৮)। Indian Railways (2nd rev. সংস্করণ)। New Delhi: National Book Trust। পৃষ্ঠা 19। ওসিএলসি 221458584।  R.P.Saxena। "Indian Railway History timeline"। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১১।  http://www.indianrailways.gov.in/railwayboard/uploads/directorate/traffic_tran/downloads/ER.pdf
রুনা খান (দ্ব্যর্থতা নিরসন)

রুনা খান বলতে যাদেরকে বোঝানো হতে পারে - রুনা খান –একজন বাংলাদেশী অভিনেত্রী। রুনা খান (উদ্যোক্তা) –একজন বাংলাদেশী সামাজিক উদ্যোক্তা এবং ফ্রেন্ডশিপ (এনজিও)-র প্রতিষ্ঠাতা ও নির্বাহী পরিচালক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শহিদুল ইসলাম

অধ্যাপক শহিদুল ইসলাম একজন মুক্তিযোদ্ধা, বাংলাদেশ জাতীয়তাবাদী দলের রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন। শহিদুল ইসলাম কুষ্টিয়া জেলায় জন্মগ্রহণ করেন। শহিদুল ইসলাম একজন মুক্তিযোদ্ধা। তিনি কুষ্টিয়া জেলা বিএনপির সাবেক সভাপতি ও জাতীয় নির্বাহী কমিটির সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০০৮ সালের নির্বাচনে তিনি পরাজিত হন। ডিসেম্বর ২০১৮ সালের নির্বাচনে মনোনয়ন জমা দিয়েও প্রত্যাহার করে নেন। ষষ্ঠ জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "শহিদুল ইসলাম"। প্রথম আলো। সংগ্রহের তারিখ ২০১৯-১০-০৮।  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ অষ্টম জাতীয় সংসদ সদস্যদের তালিকা (২০০১) –জাতীয় সংসদ
জর্জ ট্যাপস্কট

জর্জ ল্যান্সলট ডাস্টি ট্যাপস্কট (ইংরেজি: George Tapscott; জন্ম: ৭ নভেম্বর, ১৮৮৯ - মৃত্যু: ১৩ ডিসেম্বর, ১৯৪০) কেপপ্রদেশের বার্কলি ওয়েস্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন ডাস্টি ট্যাপস্কট নামে পরিচিত জর্জ ট্যাপস্কট। এলজি, এনভি ও এলই - এ তিন ট্যাপস্কট ভ্রাতা সকলেই প্রথম-শ্রেণীর খেলায় অংশ নিয়েছিলেন। তন্মধ্যে, লিওনেল ট্যাপস্কট দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। জর্জ ও লিওনেল - উভয়েই গ্রিকুয়াল্যান্ড ওয়েস্টের পক্ষে খেলেছেন। এছাড়াও, তার বোন বিলি ট্যাপস্কট উইম্বলডন ও ফেঞ্চ চ্যাম্পিয়নশীপে কোয়ার্টার-ফাইনাল পর্যন্ত অগ্রসর হয়েছিলেন। ১৯১০-১১ মৌসুম থেকে ১৯২২-২৩ মৌসুম পর্যন্ত জর্জ ট্যাপস্কটের প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান হিসেবে পরিচিত ছিলেন তিনি। মার্চ, ১৯১১ সালে নাটাল দলের বিপক্ষে ১০৬ রানের ইনিংস খেলে প্রতিশ্রুতিশীলতার স্বাক্ষর রাখলেও পরবর্তীতে এ ধারা ধরে রাখতে পারেননি। এরপর ডিসেম্বর মাসে সত্তুর মিনিটে ১১১ রানের দূর্দান্ত ইনিংস খেলেন। বাদ-বাকী দক্ষিণ আফ্রিকা একাদশের সদস্যরূপে ট্রান্সভালের বিপক্ষে করেন ৬০ রান। তবে, ১৯১২ সালে ইংল্যান্ড সফরে তাকে দক্ষিণ আফ্রিকা দলের বাইরে রাখা হয়। আন্তর্জাতিক ক্রিকেট থেকে উপেক্ষিত হবার পর ঘরোয়া ক্রিকেটে ব্যাট ও বল হাতে যথেষ্ট সফলতার সাথে গ্রিকুয়াল্যান্ড ওয়েস্টের পক্ষে ১৯২৩ সাল পর্যন্ত খেলতে থাকেন। তবে, হাঁটুর আঘাতের কারণে প্রথম-শ্রেণীর ক্রিকেটকে বিদায় জানাতে বাধ্য হন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ ট্যাপস্কট। ১৩ ডিসেম্বর, ১৯১৩ তারিখে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯১৩-১৪ মৌসুমে জে. ডব্লিউ. এইচ. টি. ডগলাসের নেতৃত্বাধীন ইংল্যান্ড দল দক্ষিণ আফ্রিকা গমন করে। সিরিজের প্রথম টেস্টে খেলার সুযোগ পান এবং ৪ ও ১ রান তুলেছিলেন। ফলশ্রুতিতে, তাকে আর দলে খেলার জন্যে আমন্ত্রণ জানানো হয়নি। ১৩ ডিসেম্বর, ১৯৪০ তারিখে ৫১ বছর বয়সে কিম্বার্লী এলাকায় জর্জ ট্যাপস্কটের দেহাবসান ঘটে। "George Tapscott"। www.cricketarchive.com। সংগ্রহের তারিখ ২০১২-০১-১৫।  বব ক্যাটারল সাইভার্ট স্যামুয়েলসন গটেং ক্রিকেট দল এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে জর্জ ট্যাপস্কট (ইংরেজি) ক্রিকেটআর্কাইভে জর্জ ট্যাপস্কট (সদস্যতা প্রয়োজনীয়) (ইংরেজি)
হারিশ চন্দ্র (রাজা)

রাজা হারিশ চন্দ্র রায় ছিলেন চাকমা সার্কেলের ৪৭তম রাজা। তিনি ছিলেন রাজা ধরম বক্স খানের নাতি। [তথ্যসূত্র প্রয়োজন] তিনি হুরোহোটে গোজার (গোত্র) রানী দয়াময়ীয়ের সাথে বিবাহ বন্ধনে আবদ্ধ হন। [তথ্যসূত্র প্রয়োজন] তাঁর নানী, কালিন্দি রানী ১৮৭১-৭২ সালের লুসাই অভিযানের জন্য কুলি পরিবহন সরবরাহে সহায়তা করেছিলেন। এই সেবার স্বীকৃতি হিসাবে ব্রিটিশ ভারত সরকার হরিশচন্দ্রকে রায় বাহাদুর উপাধি দিয়েছিল। ১৮৭৩ সালে তাঁর নানীর মৃত্যুর পরে তিনি চাকমাদের প্রধান হন এবং পরের বছর তাঁকে রাজা উপাধি দেওয়া হয়। নৃতাত্ত্বিক লেখক জে পি মিলসের অনুসারে, হরিশচন্দ্রের "মাতালতা, অযোগ্যতা এবং অসম্পূর্ণতা" তাকে এতটা অকার্যকর শাসক হিসাবে অভিহিত করেছিল যে ১৮৮৪ সালের এপ্রিলে তাকে পদচ্যুত করা জরুরি হয়ে পড়ে। ১৮৮৫ সালে তিনি মারা যান। রাজকুমারী রাজা ভুবন মোহন রায় রাজকুমার রমনী মোহন রায় Hutchinson, R. H. Sneyd (১৯০৭)। Eastern Bengal and Assam District Gazetteers: Chittagong Hill Tracts। এলাহাবাদ: পাইওনিয়ার প্রেস। পৃষ্ঠা ২৫।  ঝালা, অংমা দে (২০১৯)। An Endangered History: Indigeneity, Religion, and Politics on the Borders of India, Burma, and Bangladesh। অক্সফোর্ড বিশ্ববিদ্যালয় প্রেস ভারত। আইএসবিএন 978-0-19-909691-6।  মিলস, জেমস ফিলিপ (২০০৯)। মেই, উলফগ্যাং, সম্পাদক। J.P. Mills and the Chittagong Hill Tracts, 1926/27 (পিডিএফ)। হাইডেলবার্গ বিশ্ববিদ্যালয়। ১ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০১৯।  বড়ুয়া, ব্রহ্মান্ড প্রতাপ (২০১৬)। "Political Relation with the Chiefs"। British Relations with Hill Tippera and Chittagong Hill Tribes 1858 to 1900 [পার্বত্য টিপ্পেরা এবং পার্বত্য চট্টগ্রামের উপজাতির সাথে ব্রিটিশ সম্পর্ক ১৮৫৮ থেকে ১৯০০] (পিএইচডি)। কলকাতা বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনকা

আনকা (আরবি: عَنْقآء) বা আনকা মোগরেব (আরবি: عَنْقآء مُغْرِب) আরব্য পুরাণের একটি রহস্যময়, কাল্পনিক বা দুর্লভ স্ত্রীপক্ষী যা অনেক দূরে উড়ে যায় এবং অনেক যুগ পর একবার দেখা দেয়। যদিও বলা হয়ে থাকে যে এই পাখিকে সূর্য যেখানে অস্ত যায় সেই স্থানে পাওয়া যায়। আরবি "আনকা" শব্দটি "আ'নাক" (أعنق) শব্দের স্ত্রীলিঙ্গ। "আ'নাক"-এর অর্থ "দীর্ঘ গলদেশ (লম্বা গলা) বিশিষ্ট" অথবা "যার গলা লম্বা ও মোটা"। এর মাধ্যমে বুঝা যায় যে এটি বক, সারস বা মানিকজোড়-জাতীয় পাখি। আবার এও বুঝা যায় যে এটি পৃথু বলিষ্ঠ গলদেশ বিশিষ্ট ঈগল, চিল বা বাজ-জাতীয় পাখি। "মোগরেব" বা "মুগরিব" (مغرب) শব্দটির একাধিক অর্থ রয়েছে, যেমন "অচেনা, বিদেশাগত, দূরবর্তী, অদ্ভুত, পশ্চিম বা সূর্যাস্ত ("মাগরেব" বা "মাগরিব" শব্দের সাথে সম্পর্কিত), অজানা, মানবহীন" এবং "শুক্ল, ভোর" যার দ্বারা প্রকাশ পায় প্রাণীটির সঙ্গে জড়িত ধাঁধাঁ, রহস্যময়তা ও অবাস্তবতা। বর্ণিত আছে আনকা খুবই সুদর্শন ও চমকপ্রদ বর্ণময় পালকবিশিষ্ট - যার আছে লম্বা গলা, চারটি পাখা এবং সব ধরনের প্রাণীর সঙ্গে মিল।[তথ্যসূত্র প্রয়োজন] এর গলায় রয়েছে শ্বেত বর্ণের সরু পালক রাশি। কথিত আছে যে আনকা পক্ষীকে আল্লাহ্‌ সৃষ্টি করেছিলেন পরিপূর্ণ রূপে কিন্তু এটিকে পৃথিবীর ওপর একটি আজাব বা উপদ্রব হয়ে যাবার কারণে মেরে ফেলা হয়। জাকারিয়া কাজউইনী তার "আজায়েবুল মখলুকাত ওয়া গরায়েবুল মওজুদাত" গ্রন্থে আনকা পক্ষী সম্পর্কে একথা লিখেছেনঃ "[এই পাখি] কোহেকাফে (কোহকাফ বা কোকাফ) নিঃসঙ্গে বসবাসকারী পাখিদের জ্ঞাতিভাই" এবং "[এটি] একটি জ্ঞানী পাখি যার রয়েছে যুগের পর যুগের অর্জিত অভিজ্ঞতা। এটি নীতিগত উপদেশ ও অনুযোগও দেয়"। কাজউইনী আরও বলেন যে আনকা ১৭০০ বছর বাঁচে ও ৫০০ বছর বয়সে ডিম পাড়ে। ডিম থেকে বাচ্চা ফোটার পর তা ভিতরেই থাকে ও ১২৫ বছর পর বের হয়। আনকা পাখির সাথে পারসিক পুরাণের সীমোরগ পাখির তুলনা করা হয়। ইসলামী স্বর্ণযুগে দুটি পাখিকে এক ধরা হত। আরব্য রজনীর সিন্দাবাদের কাহিনীতে উল্লেখ্যিত রোখ পাখি হয়তোবা এই আনকা পাখিরই একটি রূপ। আরব্য পুরাণ সীমোরগ ফিনিক্স পাখি Lane, Edward William (১৮৬৩)। Arabic-English Lexicon। London: Cosimo Classics। পৃষ্ঠা 2177। আইএসবিএন 9781616408985। সংগ্রহের তারিখ ৩ অক্টোবর ২০১৯।  Lane, Edward William (১৮৬৩)। Arabic-English Lexicon। London: Cosimo Classics। পৃষ্ঠা 2244। আইএসবিএন 9781616408985। সংগ্রহের তারিখ ৩ অক্টোবর ২০১৯।  "Phoenix (mythological bird)"। Encyclopedia Britannica (ইংরেজি ভাষায়)। সংগ্রহের তারিখ ৩ অক্টোবর ২০১৯।  Abi Fadel, Marwan। "Honouring the gods in the classical Mediterranean realm and on its fringes - The phoenix in Arab-Muslim sources"। hemed.univ-lemans.fr।  Qazwīnī, Zakarīyā Ibn-Muḥammad al- (১৮৪৯)। Kosmographie: ¬Die Wunder der Schöpfung (আরবি ভাষায়)। Dieterich। সংগ্রহের তারিখ ৩ অক্টোবর ২০১৯।
সেনেরখিল জমিদার বাড়ি

সেনেরখিল জমিদার বাড়ি বাংলাদেশ এর ফেনী জেলার সোনাগাজী উপজেলার সেনেরখিল গ্রামে অবস্থিত এক ঐতিহাসিক জমিদার বাড়ি। প্রায় পাঁচশত শতাব্দী আগে জমিদার উপেন্দ্র সেনগুপ্ত চৌধুরী ও মহেন্দ্র সেনগুপ্ত চৌধুরী মিলে এই জমিদার বাড়িটি প্রতিষ্ঠা করেন। জমিদার বাড়িটি ব্রিটিশ বিরোধী আন্দোলনের জন্য ইতিহাসের খাতায় নাম লিখিয়েছে। কারণ এই বাড়িটিতে মাষ্টারদা সুর্যসেন ও প্রীতিলতা ওয়াদ্দেদারের কয়েকবার এসে আশ্রয় নিয়েছেন। "সেনেরখিল জমিদার বাড়ি!"। ৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৯।
বাঁশপাড়া জমিদার বাড়ি

বাঁশপাড়া জমিদার বাড়ি বাংলাদেশ এর ফেনী জেলার ছাগলনাইয়া উপজেলার বাঁশপাড়া গ্রামে অবস্থিত এক ঐতিহাসিক জমিদার বাড়ি। এই জমিদার বাড়িটি থেকে জমিদার বাড়ির পাশে অবস্থিত সাত মঠ জনসাধারণের কাছে সবচেয়ে বেশি পরিচিত। জমিদার বিনোদ বিহারি এই বাঁশপাড়া জমিদার বাড়িটি প্রতিষ্ঠিত করেন। এছাড়াও তিনি এখানে সাতটি মন্দির বা মঠ নির্মাণ করেন। যার জন্য অনেকে উক্ত বাড়িটিকে সাত মন্দির বা মঠের বাড়ি বলে থাকে। অনেকে আবার বিনোদ বিহারির বাড়ি বলেও ডেকে থাকে। বিনোদ বিহারি ভারতবর্ষ ভাগ হলে তিনি উক্ত জমিদারীর সকল সম্পত্তি ছেড়ে ভারতের কলকাতায় চলে যান। এরপর থেকেই উক্ত বাড়িটি পরিত্যাক্ত হয়ে পড়ে। "বাঁশপাড়া জমিদার বাড়ি!"। ৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৯।
২০১৯ বিশ্ব আর্টিস্টিক জিমন্যাস্টিকস চ্যাম্পিয়নশিপ

২০১৯ সালের বিশ্ব আর্টিস্টিক জিমন্যাস্টিকস চ্যাম্পিয়নশিপ জার্মানির স্টুটগার্টে ৪ অক্টোবর থেকে ১৩ অক্টোবর ২০১৯ পর্যন্ত অনুষ্ঠিত হবে। চ্যাম্পিয়নশিপ হ্যানস-মার্টিন-স্লেয়ার-হ্যালে অনুষ্ঠিত হবে, ১৯৮৯ এবং ২০০৭ এর পরে তৃতীয়বারের মতো চ্যাম্পিয়নশিপটি স্টুটগার্ট শহরে আয়োজিত হচ্ছে আর পঞ্চমবারের মতো জার্মানিতে এটির আয়োজন হচ্ছে। ১ অক্টোবর পর্যন্ত ৯২টি ফেডারেশন এই চ্যাম্পিয়নশিপে তাদের জিমন্যাস্টদের নাম রেজিস্ট্রেশন করেছে, মোট ২৮৯ জন পুরুষ এবং ২৫৯ জন মহিলার নাম রয়েছে। স্থানীয় সময় অনুযায়ী (UTC + 2)। তারকাচিহ্নিত (*) নামগুলি দলকে বিকল্প হিসাবে চিহ্নিত করে। সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী সবচেয়ে বয়স্ক এবং কনিষ্ঠ প্রতিযোগী "2019 World Championships To Be Held In Stuttgart, Germany"।  "49th FIG Artistic Gymnastics World Championships: Nominative Registration - 01 October 2019"। Fédération Internationale de Gymnastique। সেপ্টেম্বর ১৭, ২০১৯।  "Stuttgart 2019: Schedule"। German Gymnastics Federation। সংগ্রহের তারিখ সেপ্টেম্বর ৯, ২০১৯।